**CONTRACT CADRU DE PRESTĂRI SERVICII**

**Nr. \_\_\_\_\_\_\_\_ din data \_\_\_\_\_\_\_\_\_\_**

1. **PĂRȚILE CONTRACTANTE**

**HEBE S.A**., cu sediul social în Sângeorz-Băi, str. Trandafirilor, nr. 10, Jud. Bistrița-Năsăud, înregistrată la Oficiul Registrului Comerțului sub nr. J6/391/1991, CUI 577263, având contul IBAN RO65BRDE60SV01697460600, deschis la BRD – Agenția Sângeorz-Băi, reprezentată de către dl. Mihăilescu Eduard – Director General, denumită în continuare **PRESTATOR**

și

\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul social în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

înregistrată la Oficiul Registrului Comerțului sub nr. \_\_\_\_\_\_\_\_\_\_\_\_\_\_\_, CUI \_\_\_\_\_\_\_\_\_\_\_\_\_\_, având contul IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la banca \_\_\_\_\_\_\_\_\_\_\_\_\_\_\_\_\_, reprezentată de către \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, denumită în continuare **BENEFICIAR**

denumite în continuare în mod individual „**Partea**” și în mod colectiv „**Părțile**” stabilesc, de comun acord, în cele ce urmează:

1. **OBIECTUL CONTRACTULUI**

**Art. 1.** Obiectul contractului îl constituie asigurarea de către Prestator, în interesul Beneficiarului, a accesului la resursele de apă minerală terapeutică exploatate în Sângeorz-Băi, jud. Bistrița Năsăud, necesare realizării de către acesta din urmă, a procedurilor medicale majore recomandate de medicii specialiști, pentru persoanele cazate în structurile sale de primire turistică, în schimbul unui tarif.

1. **DURATA CONTRACTULUI**

**Art. 2.** Prezentul contract își produce efectele în perioada \_\_\_\_\_\_\_\_\_\_\_\_\_\_\_\_\_\_\_\_\_\_. Prelungirea prezentului contract se va putea realiza prin act adițional semnat de Părțile contractante. În vederea prelungirii contractului, Beneficiarul își va manifesta intenția de prelungire a contactului, notificând Prestatorul, în scris, oricând în interiorul unei perioade de 60 de zile înainte de expirarea contractului, iar Prestatorul își asumă obligația de a participa la negocieri pentru prelungirea contractului cu Beneficiarul, conform dispozițiilor art. 8 și 14 de mai jos.

1. **TARIF, MODALITĂȚI ȘI CONDIȚII DE PLATĂ**

**Art. 3.** Tariful convenit de Părți este de \_\_\_\_\_ lei/zi/persoană cazată (fără TVA) în structurile de primire ale Beneficiarului și care beneficiază de tratament curativ cu ape minerale terapeutice.

**Art. 4.** Plata se realizează **până la data de 15 ale lunii în curs**, pentru luna anterioară, prin orice instrument legal de plată, în baza facturii emise de Prestator. **Emiterea facturii se va face până la data de 05 ale lunii în curs**, **pentru luna anterioară**, în baza punctajului comun realizat de Părți și consemnat într-un proces verbal. Punctajul realizat între Părți va ține seama de situația rezultată din datele Prestatorului, pe de o parte și obligatoriu factura Casei Naționale de Pensii Publice, iar pe de altă parte de orice document al Beneficiarului, inclusiv registrul medical al Beneficiarului, din care rezultă datele despre persoanele care au urmat cura cu ape minerale terapeutice (bilete de tratament, bilete de la agenții, cont propriu, registrul recepție). În cazul turiștilor CNPP, factura va fi emisă obligatoriu pentru toți turiștii care s-au prezentat și care beneficiază de serviciile de cură cu ape minerale terapeutice, pentru fiecare serie în parte. Dacă în termen de 5 (cinci) zile de la primirea facturii, Beneficiarul nu formulează în scris obiecțiuni, aceasta se consideră acceptată la plată, iar creanța devine certă și lichidă, și trebuie achitată conform termenului indicat mai sus, respectiv până la data de 15 ale lunii în curs, pentru luna anterioară.

1. **OBILIGAȚIILE PĂRȚILOR**

**Art.5**. **Prestatorul** se obligă să asigure accesul necondiționat la resursele de ape minerale terapeutice exploatate în regimul continuu, cu excepția apariției avariei pe rețeaua de distribuție a furnizorului cauzate de: (i) evenimente de forță majoră sau caz fortuit; ori (ii) lucrări de reparații, modernizări, caz în care Beneficiarul va fi anunțat cu cel puțin 3 zile calendaristice înainte de intervenirea lucrărilor.

**Art.6.** **Beneficiarul** se obligă:

1. să instruiască turiștii cu privire la respectarea numărului de zile de tratament, indicat de medicul balneolog,
2. să prezinte, în vederea realizării punctajului documentele privind evidența persoanelor care au beneficiat de cura de apă minerală terapeutică până la data de 04 a lunii în curs,
3. să achite până la data de 15 ale lunii în curs pentru luna anterioară contravaloarea facturilor emise de Prestator,
4. să își asume integral responsabilitatea pentru folosirea apei minerale terapeutice în curele urmate de turiștii cazați în structurile sale de primire.
5. **RĂSPUNDEREA PĂRȚILOR CONTRACTANTE. CLAUZA PENALĂ**

**Art. 7**. Neexecutarea, executarea necorespunzătoare sau executarea cu întârziere a obligațiilor comerciale asumate în prezentul contract, angajează pentru Partea în culpă, răspunderea în condițiile Codului Civil și a legislației aplicabile.

Pentru întârzierea plății facturilor emise de Prestator în termenul stabilit, Beneficiarul datorează Prestatorului penalități de **0,15%** pe zi de întârziere, din valoarea sumelor neonorate la plată.

În cazul în care Beneficiarul nu achită contravaloarea facturilor emise de către Prestator, sau întârzie plata acestora cu mai mult de 30 de zile calendaristice, Prestatorul va fi îndreptățit să recurgă la rezilierea contractului, după notificarea scrisă prealabilă a Beneficiarului.

Refuzul furnizării de ape minerale terapeutice sau orice altă formă de îngrădire a accesului la sursele de apă minerală terapeutice din partea Prestatorului, pe perioada derulării contractului, dă Beneficiarului dreptul de a pretinde daune-interese, în limita prejudiciului suferit și probat.

1. **ÎNCETAREA CONTRACTULUI**

**Art. 8.** Prezentul contract încetează de plin drept, fără intervenția instanței și fără vreo altă formalitate suplimentară prevăzută de lege, în următoarele condiții:

1. expirarea duratei de valabilitate a contractului fără încheierea unui act adițional de prelungire, inclusiv în cazul în care: (i) Beneficiarul nu și-a exprimat în scris intenția de prelungire a contractului în termenul de 60 de zile indicat la art. 2 de mai sus, precum și (ii) în cazul în care Beneficiarul și-a exprimat intenția în termenul indicat, fără ca Părțile să fi ajuns la un consens cu privire la încheierea unui act adițional de prelungire, cu toate că Furnizorul și-a îndeplinit obligația de a participa la negocieri;
2. depășirea de către Beneficiar cu mai mult de 30 de zile a termenului de plată a facturilor, în termen de 10 zile calendaristice de la notificarea scrisă a Beneficiarului de către Prestator.

Oricare Parte poate solicita instanței de judecată competente încetarea Contractului în următoarele situații:

1. una dintre Părți nu își execută în mod repetat și cuplabil obligațiile asumate prin prezentul contract,
2. împiedicarea accesului Beneficiarului la sursele de apă minerală terapeutică ale Prestatorului.
3. **SOLUȚIONAREA LITIGIILOR**

**Art. 9.** Neînțelegerile ce decurg din executarea prezentului contract se vor soluționa pe cale amiabilă. În cazul în care Părțile nu reușesc rezolvarea pe cale amiabilă, litigiile în cauza vor fi înaintate spre soluționarea instanței judecătorești competente.

1. **FORȚĂ MAJORĂ ȘI CAZ FORTUIT**

**Art. 1o.** Niciuna dintre Părțile contractante nu răspunde de neexecutarea, executarea cu întârziere sau executarea în mod necorespunzător a oricărei obligații care îi revine în baza prezentului contract, dacă neexecutarea, executarea cu întârziere sau executarea necorespunzătoare a obligației respective a fost cauzată de evenimente de **forță majoră**, așa cum aceasta este definită de legislația aplicabilă.

**Art. 11.** Partea care invocă forța majoră este obligată să notifice celeilalte Părți, în termen de 5 zile calendaristice, producerea evenimentului și să ia toate măsurile posibile în vederea limitării consecințelor lui și să prezinte dovada apariției cazului de forță majoră eliberată de un organism competent. Forța majoră nu are efecte asupra obligațiilor scadente între Părțile contractante.

**Art. 12.** Niciuna dintre Părțile contractante nu răspunde de executarea cu întârziere sau executarea în mod necorespunzător a obligațiilor care îi revin în baza prezentului contract, dacă executarea cu întârziere sau executarea necorespunzătoare a obligației respective a fost cauzată de un eveniment de **caz fortuit** așa cum acesta este definit de legislația aplicabilă. Partea care invocă cazul fortuit este obligată să notifice celeilalte Părți, în termen de 5 zile calendaristice, producerea evenimentului și să ia toate măsurile posibile în vederea limitării consecințelor lui. Cazul fortuit nu are efecte asupra obligațiilor scadente între Părțile contractante.

1. **CLAUZE FINALE**

**Art. 13.** Prezentul contract reprezintă voința Părților și servește interesul comun al Părților, care se obligă să îl execute întocmai, cu bună credință.

**Art. 14.** Prelungirea contractului se va putea realiza, pentru perioade succesive de 12 luni, prin întocmirea unui act adițional semnat de ambele Părți, la cererea scrisă a Beneficiarului, transmisă Prestatorului oricând în ultimele 60 de zile înainte de expirarea contractului în vigoare, în caz contrar contractul va înceta de plin drept, conform prevederilor art. 8 de mai sus. În măsura în care cererea scrisă a fost primită de către Furnizor în interiorul perioadei de 60 de zile înainte de încetarea contractului, Furnizorul își asumă obligația de a participa cu bună-credință la negocieri în vederea prelungirii contractului cu Beneficiarul. Pentru evitarea oricărui dubiu, exprimarea intenției de prelungire a contractului de către Beneficiar după îndeplinirea perioadei de 60 de zile înainte de expirarea contractului nu va atrage obligația Furnizorului de a participa la negocieri, această obligație încetând la momentul expirării contractului.

**Art.15.** Având în vedere accesul limitat la izvoarele de apă termală, Furnizorul se obligă, iar Beneficiarul înțelege, este de acord și acceptă faptul că Furnizorul va urmări și va asigura acordarea resursei de apă minerală terapeutică în mod echitabil și nediscriminatoriu între toți acei operatori economici care activează la acest moment (sau care vor activa în viitor) în domeniul turismului balneoclimateric din Sângeorz-Băi, județul Bistrița, în limita disponibilității resursei. Acordarea accesului la resursa de apă minerală terapeutică va fi realizată de către Furnizor în mod echitabil, având la bază o serie de factori obiectivi precum capacitatea de cazare și tratament a operatorului economic, posibilitatea efectivă de a presta serviciile de tratament balnear, gama de servicii de tratament oferite pacienților etc.

Prezentul Contract a fost încheiat în limba română astăzi \_\_\_\_\_\_\_\_\_\_\_\_\_\_\_\_, într-un număr de 2 (două) exemplare originale cu valoare juridică egală, câte un exemplar pentru fiecare Parte.

|  |  |
| --- | --- |
| **PRESTATOR**  **HEBE S.A.**  Prin  În calitate de  \_\_\_\_\_\_\_\_\_\_\_\_\_\_\_\_\_\_\_ | **BENEFICIAR**  Prin  În calitate de  \_\_\_\_\_\_\_\_\_\_\_\_\_\_\_\_\_\_\_ |